**รายงานการประชุม**

**คณะกรรมการร่างหลักสูตรจริยศึกษา ครั้งที่ 2/2012**

**วันพุธที่ 12 ธันวาคม พ.ศ. 2555/ ค.ศ. 2012 เวลา 9.30 – 13.00 น.**

**ณ ห้องประชุม สำนักมิสซังโรมันคาทอลิก กรุงเทพฯ**

**---------------------------------------------------------**

**รายชื่อผู้เข้าร่วมประชุม 28 ท่าน**

1. คุณพ่อเดชา อาภรณ์รัตน์ เลขาธิการ สภาการศึกษาคาทอลิก
2. คุณพ่อจรัล ทองปิยะภูมิ จิตตาธิการ สภาการศึกษาคาทอลิก
3. คุณพ่อเอกรัตน์ หอมประทุม ผู้จัดการ แผนกคริสตศาสนธรรม
4. คุณพ่อเชษฐา ไชยเดช ผู้ทรงคุณวุฒิ เขตการศึกษาที่ 5
5. ดร.สมลักษณ์ สุเมธ ผู้ทรงคุณวุฒิ อัครสังฆมณฑลกรุงเทพฯ
6. คุณครูสุพัตร์ กิจเจริญ ตัวแทนจากคณะภคินีเซนต์ปอล เดอ ชาร์ตร
7. คุณครูสาวินี เกษตรบริบูรณ์ ตัวแทนจากคณะภคินีเซนต์ปอล เดอ ชาร์ตร
8. คุณครูธันยพร ทรงเสี่ยงไชย ตัวแทนจากคณะภคินีเซนต์ปอล เดอ ชาร์ตร
9. คุณครูนฤดี จารุยาวงศ์ ตัวแทนจากคณะภคินีเซนต์ปอล เดอ ชาร์ตร
10. คุณครูทัศนีย์ ทรัพย์วิไล ตัวแทนจากคณะภคินีเซนต์ปอล เดอ ชาร์ตร
11. คุณครูนพรัตน์ แพ่งสภา ตัวแทนจากคณะภคินีเซนต์ปอล เดอ ชาร์ตร
12. คุณครูเกศินี คำสุข ตัวแทนจากคณะภคินีเซนต์ปอล เดอ ชาร์ตร
13. คุณครูนีรนุช เหลือลมัย ตัวแทนจากคณะภคินีเซนต์ปอล เดอ ชาร์ตร
14. คุณครูเพชรรัตน์ รงควงศ์ ตัวแทนจากคณะภคินีเซนต์ปอล เดอ ชาร์ตร
15. คุณครูวิลาวรรณ สุขชัย ตัวแทนจากคณะภคินีพระหฤทัยฯ
16. คุณครูนิตยา สิงห์สา ตัวแทนจากคณะภคินีพระหฤทัยฯ
17. อ.สุมิตรา พงศธร ตัวแทนจากคณะอุร์สุลิน
18. คุณครูอนุพันธ์ กิจนิจชีวะ ตัวแทนจากคณะอุร์สุลิน
19. คุณครูพงษ์นรินทร์ รัตนรังสิกุล ตัวแทนจากคณะอุร์สุลิน
20. ภราดาประภาส ศรีเจริญ ตัวแทนจากคณะลาซาล
21. คุณครูวนิดา สัพโส ตัวแทนจากคณะลาซาล
22. คุณครูปิยะนันท์ ตันสุวงษ์ ตัวแทนจากคณะลาซาล
23. คุณครูมยุรี ไชยารัศมี ตัวแทนจากคณะลาซาล
24. ซิสเตอร์ชลธิชา ฤทธิเนติกุล ตัวแทนจากคณะภคินีพระราชินีมาเรีย
25. คุณครูชโรธร เจาฑาฑิต ตัวแทนจากคณะภคินีพระราชินีมาเรีย
26. คุณครูวิทูล อิ่มใจ ตัวแทนจากคณะภคินีพระราชินีมาเรีย
27. คุณครูสุนันท์ เตียวประเสริฐ ตัวแทนจากคณะภคินีพระราชินีมาเรีย
28. คุณครูกมลา สุริยพงศ์ประไพ ตัวแทนจากอัครสังฆมณฑลกรุงเทพฯ

โดยคุณพ่อเอกรัตน์ หอมประทุมทำหน้าที่ประธานการประชุม

**วาระที่ 1 ภาวนาเปิดประชุมเวลา 9.30 น.**

ประธานนำภาวนาเปิดประชุม

**วาระที่ 2 เรื่องที่ประธานแจ้งให้ทราบ**

ประธานกล่าวทบทวนผลการประชุมครั้งที่ 1 และงานที่มอบหมาย ซึ่งจากการพิจารณางานที่ทยอยจัดส่งมายังแผนกคริสตศาสนธรรมซึ่งทำหน้าที่รวบรวมนั้น พบว่า ชิ้นงานของแต่ละคณะมีความแตกต่างกันพอสมควรอันอาจเนื่องมาจากความเข้าใจที่คลาดเคลื่อนกัน ประธานจึงขอให้ที่ประชุมร่วมกันพิจารณางานที่จัดส่งมาเพื่อทำความเข้าใจและปรับปรุงให้อยู่ในรูปแบบเดียวกัน

**วาระที่ 3 ติดตามเรื่องสืบเนื่อง**

* + อาจารย์สุมิตราเสนอที่ประชุม พระอัครสังฆราชเกรียงศักดิ์ได้เคยพูดถึงความปรารถนาที่จะให้หลักสูตรจริยศึกษาที่กำลังจัดร่างอยู่นี้ได้มีการใช้ไปทุกสังฆมณฑลในประเทศไทยด้วย จึงขอที่ประชุมจัดทำโดยคิดถึงบริบทของสังฆมณฑลอื่นๆ ในการจัดทำด้วย ทั้งนี้อาจารย์สุมิตรายังได้อ้างอิงถึงการสร้างอัตลักษณ์คาทอลิกของสภาการศึกษาคาทอลิก ซึ่งน่าจะได้มีการนำมาเชื่อมโยงกับหลักสูตรจริยศึกษานี้ด้วย นอกจากนี้ จากการประชุมสภาอภิบาลแห่งอัครสังฆมณฑลกรุงเทพฯ ก็ได้มีความสนใจติดตามความคืบหน้าการจัดทำหลักสูตรจริยศึกษานี้มาก นักธุรกิจท่านหนึ่งได้เสนอให้สอดแทรกการสร้างภาวะผู้นำในหลักสูตรเพื่อสร้างให้เยาวชนของเรามีทักษะและสมรรถนะที่โลกแห่งศตวรรษที่ 21 ต้องการทั้งนี้อยู่ในกรอบของกระบวนการเรียนรู้ที่เป็นวงจรของ SEE – JUDGE – ACT ประกอบไปด้วยการมีสติ หยุดนิ่ง ภาวนา และ ไตร่ตรอง กล้าที่จะนำผู้อื่นในการกระทำความดี มีศีลธรรมในการดำเนินชีวิตประจำวัน
	+ คุณพ่อจรัลเสนอให้ผู้จัดทำให้มีกรอบความเข้าใจที่ตรงกันที่จะยึดเอา “คุณค่าพระวรสาร” ในการจัดทำหลักสูตร โดยผู้จัดทำสามารถศึกษาให้เข้าใจได้จากเอกสารเผยแพร่ของสภาการศึกษาคาทอลิกของประเทศไทย อาทิเช่น คุณค่าพระวรสารในพระสมณสาสน์, คุณค่าพระวรสารในเอกสารของพระศาสนจักร, คำอ้างอิงคุณค่าพระวรสาร และ คุณค่าพระวรสารในพระธรรมใหม่
	+ คุณพ่อจรัลยังเสนอให้ระบุผลการเรียนรู้เพียงประมาณ 2-3 ข้อเท่านั้น โดยควรมีพัฒนาการของผลการเรียนรู้ในแต่ละระดับชั้น แต่ก็ยังเปิดกว้างให้ระบุผลการเรียนรู้ที่เหมือนกันได้ในแต่ละช่วงชั้น
	+ ในการพิจารณางานเขียนแต่ละสาระ งานสาระที่ 1 นั้น คุณพ่อจรัลเสนอให้ที่ประชุมตัดนิยามคำว่า “มีความเชื่อ” ออกไป ด้วยว่าหลักสูตรจริยศึกษานี้จะใช้กับผู้เรียนที่นับถือหลายศาสนา ความเข้าใจในคำว่า “ความเชื่อ” ในมุมมองของคาทอลิกนั้นจะตรงกับคำว่า “ศรัทธา” สำหรับผู้เรียนส่วนใหญ่ที่นับถือศาสนาพุทธ
	+ โดยสาระที่ 1 แก้เป็น “มีความศรัทธา และความหวังตามหลักศาสนา”
	+ ที่ประชุมเห็นว่ายังคงจำนวนคาบในแต่ละระดับชั้นไว้ตามที่ได้กำหนดไว้ในการประชุมครั้งที่ 1
	+ อาจารย์สุมิตรายังเสนอให้นำบางส่วนของหลักสูตร “โตไปไม่โกง” มาสอดแทรกหรือปรับใช้ด้วย
	+ การกำหนดคำอธิบายรายวิชานั้น บางคณะกำหนดมาในรูปแบบต่างๆ กัน ที่ประชุมเห็นควรให้แต่ละคณะจัดทำมาในสาระที่ตนรับผิดชอบ โดยเขียนเป็นเรียงความ 3 ย่อหน้า คือ
		- จะเรียนรู้เรื่องอะไร?
		- เรียนรู้ด้วยกระบวนการอะไร?
		- เรียนรู้เพื่อให้เกิดอะไร?

โดยที่กระบวนการ “จะวัดผลการเรียนรู้อย่างไร?” จะไปกำหนดไว้ที่แผนจัดการเรียนรู้ ซึ่งเมื่อแต่ละคณะได้จัดส่ง “คำอธิบายรายวิชา” ในส่วนที่ตนเองรับผิดชอบมาแล้ว คณะกรรมการส่วนกลางจะเป็นผู้พิจารณารวบรวม ผสมผสานแนวคิดของแต่ละชิ้นงานให้เป็น “คำอธิบายรายวิชา” หนึ่งเดียวของหลักสูตรต่อไป

* + อาจารย์สุมิตราเสนอให้มีการจำกัดจำนวน “ผลการเรียนรู้” ไว้เพียง 1 – 2 ข้อเท่านั้น คุณพ่อจรัลก็เห็นด้วยตามนี้และขอให้ที่ประชุมพิจารณา ที่ประชุมพิจารณาแล้วเห็นควรให้แต่ละคณะไปปรับปรุง “ผลการเรียนรู้” ในหลักสูตรไว้ไม่เกิน 2 ข้อ หากคณะใดมีเกิน ก็ขอให้ผสมผสานให้อยู่ในจำนวน 2 ข้อเท่านั้น
	+ การใช้คำพูด “ช่วงชั้น” ขอให้เป็นเพียง “ระดับชั้น” ประถมศึกษาปีที่ 1 – 3, ประถมศึกษาปีที่ 4 – 6, ระดับมัธยมต้น และระดับมัธยมปลาย
	+ ที่ประชุมย้ำเตือนให้ผู้จัดทำระบุมาตรฐานรายวิชาด้วย “คำกริยา” และระบุสาระรายวิชาด้วย “คำนาม” โดยที่ยึดรูปแบบหลักสูตรของสาระที่ 1 เป็นหลัก
	+ ส่วนการเขียนผลการเรียนรู้และสาระการเรียนรู้ นั้นให้ทำเป็น 2 คอลัมน์ ในกระดาษแนวตั้ง (ดูตามแบบของสาระที่ 1) ส่วนผลการเรียนรู้นั้นไม่ควรเกิน 2 ข้อ
	+ อาจารย์สุมิตราเสนอให้แต่ละคณะพิจารณาจัดทำแผนการสอนแบบปลายเปิด ให้ผู้เรียนได้มีการไตร่ตรองในเรื่องที่เรียน โดยครูเป็นผู้สรุปสาระที่เรียนแล้วให้ผู้เรียนเป็นไตร่ตรอง ซึ่งน่าจะแยกออกมาเป็นหัวข้อในการจัดการเรียนรู้ขั้นสรุป และให้ผู้เรียนได้มีการไตร่ตรองทุกคาบที่เรียนจริยศึกษานี้
	+ ครูจากโรงเรียนเซนต์ฟรังฯ เสนอให้กำหนด “ผลการเรียนรู้” แยกเป็น 3 หัวข้อ คือ ความรู้, ทักษะ, คุณลักษณะ ตามหลัก KPA
	+ ที่ประชุมเห็นว่าควรใช้ฟอนต์และขนาดตัวอักษรเดียวกัน ทางแผนกฯ จึงขอให้ใช้ฟอนต์ Angsana New ขนาด 16

**ประธานฯ นัดประชุมครั้งต่อไป**

จากการกำหนดส่งงานในวันพฤหัสบดีที่ 28 กุมภาพันธ์ ค.ศ. 2013 กำหนดการประชุมครั้งต่อไปจะได้แจ้งให้ทราบอีกครั้ง

**ประธานภาวนาปิดประชุม**

**ปิดประชุมเวลา 12.30 น.**

 **นายโดม รุ่งเรือง นายอลงกรณ์ เจริญสุข**